kardosdrur/scandi-wiki huggingface dataset:
Springeren - Maritimt Oplevelsescenter

Springeren - Maritimt Oplevelsescenter er et maritimt museum beliggende i Aalborg, hvis hovedattraktion er ubåden Springeren. Ubåden er i dag dog kun en af 11 udstillinger på museet, som har en omfattende samling af maritime effekter og flere interaktive udstillinger. Museet hed tidligere Aalborg Søfarts - og Marinemuseum.

Museet har siden etableringen med udgangspunkt i Springeren, udvidet samlingen betragteligt bl.a. med en omfattende samling af skibsmodeller, uniformer og mange andre spændende maritime effekter. Derudover har museet også aktiviteter rettet specielt mod børn, med bl.a. et spændende piratspil, hvor man kan konkurrere med vennerne samt en ægte sejlsimulator.

Etablering 

Ubåden Springeren er en stor del af museets historie, da den er den direkte årsag til museets etablering. Da Springeren og de øvrige både af Delfin-klassen, der er de sidst dansk-konstruerede og dansk-byggede ubåde, stod foran udfasning fra Søværnet, mente mange at én af dem burde bevares for eftertiden.

Formanden for Aalborg Marineforening og en kontorchef i Aalborg Kommune mente at det var en opgave som Aalborg kunne klare og i 1986 begyndte de første forhandlinger mellem Aalborg Kommune og Søværnet. Efter henvendelse fra Aalborgs borgmester besluttede forsvarsminister Knud Enggaard, at Springeren kunne udlånes permanent til Aalborg Kommune på betingelse af, at den blev udstillet komplet.

Springeren kom til Aalborg og planerne om et Søfarts- og Marinemuseum begyndte at tage form.
I løbet af 2 år lykkedes det at opbygge museet med hjælp fra mange institutioner, virksomheder og private, der bidrog med mange bevaringsværdige effekter. Økonomisk med hjælp fra privat sponsorstøtte og EF-midler.

Aalborg Kommune hjalp med at få museet placeret i et ideelt maritimt miljø ved Limfjorden og museet har ca. 1800 m² under tag og et grundareal på ca. 15000 m². Det er et af de største i Nordeuropa af sin art.

Museet blev indviet 24. maj 1992 af Hans Kongelige Højhed Prins Henrik der var ledsaget af Dronning Margrethe.

Brand i 2011 

Den 10. september 2011 blev museet ramt af en omfattende brand, der startede i det styrhus, hvor sejlsimulatoren er. Branden skyldtes en kortslutning i simulatoren og gav røg og sod-skader igennem hele museet. Branden beskadigede næsten alle udstillingsgenstande, hvor bl.a. Grønlandssamlingen og alle skibsradioer var så medtagede at de ikke kunne reddes.

I forbindelse med genopbygningen efter branden, skiftede museet i I maj 2012 navn til Springeren – Maritimt Oplevelsescenter og d. 4. august 2012 kunne museet igen åbne dørene for besøgende.

Eksterne henvisninger 
 Museets websted

Historiske museer i Danmark
Museer i Aalborg
Museer etableret i 1992
Søfartsmuseer
Valby Vænge

Valby Vænge er et kvarter i Valby, Københavns Kommune.

De 120 huse i Valby Vænge blev påbegyndt 1917 og stod færdige i 1918. Arkitekt var J.L. Meulengracht, mens bygherre var grosserer Albert Svendsen, som fik billige lån af Københavns Kommune. Som modydelse blev der tinglyst en tilbagekøbsret på samtlige huse. Den betød, at Københavns Kommune kunne købe grundene tilbage til den oprindelige (og dermed i fremtiden yderst attraktive) salgssum. Tilbagekøbsretten er stadig gældende på nogle ejendomme, men mange husejere i området har valgt at købe sig fri af den.

Samtlige huse er bygget af genbrugsmaterialer primært hentet fra den gamle hovedbanegård (se også Palads Teatret), men også fra andre af datidens byggepladser i København. 

Oprindelig var der 120 huse, men ét er siden revet ned, fordi det var angrebet af hussvamp. I 2011 blev dette hus genopført i overensstemmelse med lokalplanen for området.

Kvarteret bestod til at begynde med af udlejningsejendomme, som blev lejet ud til jernbanefunktionærer, små selvstændige håndværkere og andre, der flyttede ud af København eller flyttede fra land til by. Senere blev det andelsboliger og mod slutningen af besættelsen blev det omdannet til ejerboliger. Helt frem til år 2000 anvendte Københavns Kommune imidlertid stadig enkelte ejendomme som udlejningsejendomme.

Kilder 
 Hjemmeside for Grundejerforeningen Valby Vænge

Vænge
Kvarterer i København
Heksemesteren

Heksemesteren er en bogserie på 15 romaner skrevet af den norske-svenske forfatter Margit Sandemo. Bøgerne blev skrevet 1991-1994. Romaner om en islandsk heksemester, som vinder hjertet af en troskyldig og naiv pige ved navn Tiril. Den mystiske og okkulte Móri havde kun ét ønske: at blive verdens bedste heksmester. 

Serien er bl.a. udgivet på både norsk, dansk, svensk, islandsk, finsk, polsk og ungarsk.

Hovedtemaet i Heksemesteren er kærlighed, mystik, drama og det overnaturlige.

Bøgerne i serien

Referencer 

 
Romaner fra Norge
Bøger af Margit Sandemo
Flydetrawl

Flydetrawl er trawl i de frie vandmasser mellem overflade og bund.

Slæber man flydetrawl i det åbne hav eller oceanerne på stor vanddybde - også kendt som den pelagiske zone -, kaldes det pelagisk trawl eller dybhavstrawl.

Flydetrawl anvendes til fangst af fisk i stimer f.eks. sild, brisling, makrel og blå-hvilling.

Flydetrawl er bygget noget anderledes end bundtrawl, idet de f.eks. ikke har det karakteristiske 'tag'. Opdelingen mellem de to trawl-typer er dog ikke så skarp i praksis, idet der findes alle mulige mellemformer. Bundtrawl bruges desuden indimellem oppe over bunden i de frie vandmasser, ligesom flydetrawlene. I så fald kaldes de også for semi-pelagiske trawl, idet 'pelagisk' refererer til hvor trawlet slæbes og ikke nødvendigvis hvilket trawl der slæbes med. Tilsvarende sættes nogle flydetrawl indimellem på havbunden, hvis fiskestimerne står her.

Kilder 
 Ulla Oxvig og Ulrik Jes Hansen (2007): Redskabslære: Kap. 1 Fangstmetoder , Fiskericirklen (Danmarks Fiskeriforening),

Eksterne henvisninger 
 Danmarks Pelagiske Producentorganisation  Organisationens egen hjemmeside

Trawl
Erhvervsfiskeri
J.L. Meulengracht

J.L. Meulengracht (født 18. august 1883, død 6. juli 1966) var en dansk arkitekt, filantrop og godsejer.

Arkitekt 
I sin ungdom tog han til Kina og tegnede havne og skoler. I 1930'erne og 1940'erne havde han tegnestue i Gothersgade 8 i København, men var især knyttet til Søborg og Mørkhøj, hvor han var medlem af Søborg Forskønnelsesforening.

Meulengracht var idealist og filantrop og virkede især for, at arbejderne skulle få mulighed for at få eget hus og have. For grosserer Albert Svendsen tegnede han Bedre Byggeskik-husene i Valby Vænge, som blev opført som arbejderboliger 1917-18 og omfatter 54 (opr. 55) dobbelthuse og 10 huse, der er opført som halve dobbelthuse (Castbergsvej, Esrichtsvej, Mansasvej, Panumsvej og Saxtorphsvej).

I Søborg tegnede han og en anden boligpolitisk engageret arkitekt ved navn Niels Gotenborg typehuse på Vandtårnsvej og Marienborg Allé, kaldet Indianerlandsbyen. De 73 ensartede rækkehuse blev bygget i vinteren 1924-25.

Indianerlandsbyen var kun delvist en succes, så i Mørkhøj ændrede han tilgang. I 1929 købte Meulengracht sammen med grosserer Henrik J. Hansen gården Lillegårdens jorder. Sammen med Hansen udstykkede han området til Lillegårdens Villaby (Lillegårds Allé, Onsbjerg Allé, Ilbjerg Allé og Stavnsbjerg Allé) med typehuse tegnet af Meulengracht og opført enten af håndværkere eller som selvbyggerhuse. Arkitektens tegnehjælp var ikke gratis, men den var meget billig, hvis man havde købt sin grund af Meulengracht, og hvis man ville nøjes med et af de tilbudte standardhuse. 

Allerede 1930 købte Meulengracht også gården Toftegårdens jorder og lejede dem i første omgang ud til kolonihaver. Meulengracht gav senere lejerne et tilbud, som 258 af dem endte med at takke ja til: De fik lov at købe deres kolonihavegrund mod at lade opføre et hus efter Meulengrachts anvisninger. Det blev til Toftegårdens Haveby (Juli-, August- og Septembervej samt et mindre stykke af Oktobervej), hvor der findes syv forskellige hustyper.

Godsejer 
1924 købte Meulengracht herregården Demstrup for 560.000 kr., men solgte den efter nogle år.

I 1942 blev Meulengracht atter godsejer, da han købte avlsgården til Gammel Estrup, som han ejede til 1946.

Gladsaxe Byarkiv har et foto af Meulengracht (Polfoto).

Kilder 
 Biografi hos Gladsaxe Byarkiv 

Arkitekter fra Danmark
Godsejere fra Danmark
Danskere i 1900-tallet
Filantroper fra Danmark
Nyklassicistiske arkitekter
Danish Dynamite

Danish Dynamite er en dansk satire-tv-serie, som er udviklet af TV 2 og viser komiske stereotyper af danskere. Programmet blev første gang sendt på TV2 Zulu i 2012 og består af 3 sæsoner.

Programmets gennemgående skuespillere er Magnus Millang, Martin Høgsted og Jasper Ritz (sæson 1), og de ledsages af forskellige gæsteskuespillere som fx Casper Christensen, Frank Hvam, Christian Fuhlendorff, Mick Øgendahl og Jonas Schmidt.

Sæson 1 havde premiere i foråret 2012, sæson 2 i foråret 2013 og sæson 3 i foråret 2014.

Persongalleri

Jeppe Kaufmann 
Jeppe Kaufmann (eller Jeppe K) er en ejendomsmægler, og sammenligner tit sit arbejde med et samleje. Karakteren spilles af skuespilleren Magnus Millang. Nogle af hans mest kendte udtryk er hans grin, som udtales "aha, aha, aha", "det' ligemeget" og "bøgse". "Blide kvælertag og spyt i munden" er også ret kendt.

Eksterne henvisninger 
 

Tv-programmer fra TV 2 Zulu
Komedieserier fra Danmark
Danske tv-serier fra 2010'erne
Lysets rige

Lysets rige er den svensk-norske forfatter Margit Sandemos seneste serie. Lysets rige består af i alt 20 bøger og starter hvor den seneste serie Heksemesteren slutter. Bøgerne blev udgivet 1995-2014.

I serien knyttes personerne fra hendes tidligere serier Sagaen om Isfolket og Heksemesteren samt en række helt nye personer sammen i en magisk verden, Lysets rige, som befinder sig ved jordens midtpunkt. Lysets rige er en anden verden, og herinde er tiden anderledes end på jorden, den går 12 gange langsommere, og er man først trådt ind i denne magiske verden, kan man ikke komme tilbage til jorden.

Serien er bl.a. udgivet på både norsk, dansk, svensk, islandsk og polsk.

Hovedtemaet i Lysets rige er kærlighed, mystik, drama og det overnaturlige.

Bøgerne i serien

Se også 
 Heksemesteren (bogserie)
 Sagaen om Isfolket

Referencer 

 
Romaner fra Norge
Romanserier
Bøger af Margit Sandemo
Johannes Petersen

Johannes Petersen er navnet på flere personer:

 Johannes Petersen (folketingsmedlem) (1812-1901) – færøsk lærer og politiker, medlem af Folketinget og Lagtinget
 Johannes Petersen (borgmester) (1872-1954) – dansk købmand og borgmester
 Johannes Petersen (lagtingsmedlem) (1889-1981) – færøsk lærer og politiker, medlem af Lagtinget
 Johannes Petersen (erhvervsmand) (1925-1990) – dansk erhvervsleder og bestyrelsesformand i Nordisk Fjer

Se også:
 Johan Petersen (1839-1874) – dansk marinemaler (Johan Erik Christian Petersen)
 C.G. Johannes Petersen (1860-1928) – dansk marinbiolog (Carl Georg Johannes Petersen)
 Professor Labri, egl. Johannes Marius Dines Petersen (1863-1935) – dansk gøgler
 Johannes Schultz Petersen (1877-1945) – dansk proprietær, medlem af Folketinget
 Johannes Fog-Petersen (1879-1966) – dansk stiftsprovst og højskolemand, medlem af Folketinget
 Johannes Boye Petersen (1887-1961) – dansk botaniker, professor, dr.phil.
 Johannes Petersen-Dalum (1887-1962) – dansk landbrugsskoleforstander (Johannes Thyge Petersen-Dalum)
 Johannes Munch-Petersen (1928-2012) – dansk ingeniør og professor (Johannes Fibiger Munch-Petersen)
 Johannes Lund Petersen (1929-2009) – dansk politiker og værtshusejer
Allegiant Air

Allegiant Air er et lavprisflyselskab fra USA. Selskabet har hub på McCarran International Airport i Las Vegas og Phoenix–Mesa Gateway Airport i Phoenix. Hovedkontoret er placeret i Enterprise, Nevada. Selskabet er ejet af Allegiant Travel Co., og blev etableret i 1997.
 
Allegiant opererede i september 2013 ruteflyvninger til omkring 80 destinationer i USA. Flyflåden bestod af 71 fly med en gennemsnitsalder på 22 år. Her af var der blandt andet 49 eksemplarer af McDonnell-Douglas MD-83, seks Boeing 757-200 samt tre eksemplarer af Airbus A320-200.

Historie 
Selskabet blev grundlagt i januar 1997 under navnet WestJet Express. Regulære ruteflyvninger begyndte 15. oktober 1998, da man begyndte at flyve imellem Las Vegas og Fresno Yosemite International Airport i Fresno, med fly af typen McDonnell Douglas DC-9.

I december 2000 kom selskabet under konkursbeskyttelse jf. reglerne i Chapter 11. Et halvt år efter var rekonstruktion af Allegiant Air gennemført, og selskabet flyttede hovedkvarter og hub til Las Vegas.

Da det skandinaviske flyselskab Scandinavian Airlines i 2000'erne begyndte at udfase sine ældre fly fra McDonnell Douglas (MD-80 serien), blev Allegiant Air den største aftager af flyene. Over halvdelen af selskabets MD-fly havde tidligere fløjet for SAS.
 
Allegiant havde i september 2013 fly udstationeret på 11 lufthavne i USA.

Eksterne henvisninger 

 Allegiant Airs officielle hjemmeside

Referencer 

Flyselskaber fra USA
Etableret i 1997
Nevada
Selskaber noteret på NASDAQ
Historiefilosofi

Historiefilosofi omfatter teorier om historiens karakter og forløb. Store moderne historiefilosoffer er Georg Wilhelm Friedrich Hegel, Karl Marx, Oswald Spengler. Af nutidige kan nævnes Paul Virilio og Francis Fukuyama. Tænkning over historien har eksisteret siden den tidligste filosofi.

Moderne historiefilosofi

Fremskridsteorier 
En gruppe af teorier ser historien som en proces imod en bedre og bedre tilstand. Samtidigt er historien lineær, den går igennem en række stadier der ikke kan gentages og hvor hvert efterfølgende stadie er bedre end det foregående.Voltaire anses for at have fundet på ideen om en filosofisk historieskrivning. For ham handlede det om at beskrive historien generelt frem for at beskrive enkeltstående begivenheder samt at mennesket var historiens grundlag og ikke gud. Georg Wilhelm Friedrich Hegel bliver dog den første, der udfører dette program i sin stort anlagte historiefilosofi. Karl Marx tog udgangspunkt i Hegels historiefilosofi, men anså historiens drivkraft for at være den økonomiske (materielle) snarere end den åndelige udvikling.

Forfaldsteorier 
Friedrich Nietzsche lancerede med sin tese om den evige genkomst det synspunkt, at historien er cyklisk; begivenheder gentages og historien har ingen retning imod noget. Inspireret af dette fremsatte Oswald Spengler i sin Der Untergang des Abendlandes (Vestens undergang) den tese, at hver cililisation gennemgår en cyklisk proces, der ender i forfald. Den vestlige civilisation, mente han, var tæt på at forfalde. Om end Paul Virilios teori er af en helt anden karakter, er historien for ham også på vej imod en dårligere og dårligere tilstand.

 Kritik af historiefilosofi 
Karl Popper har kritiseret hele ideen om at der kan findes et mønster for historien. Han kalder dette for historicisme som han kritiserer i The Poverty of Historicism fra 1957. Poppers bog fandt vid udbredelse og cirkulerede bag jerntæppet som samizdat. Francis Fukuyama fremsatte i The End of History and the Last Man'' den tese, at historien var forbi efter at det liberale demokrati havde sejret over kommunismen i den kolde krig.

Noter

Eksterne links 
 Anthony K. Jensen, Philosophy of History, Internet Encyclopedia of Philosophy
 Daniel Little, Philosophy of History, Stanford Encyclopedia of Philosophy
 Engelsk webportal om historiefilosofi, historiografi and Historisk kultur
 The International Network for Theory of History

Filosofi
Filosofi
Danske Maritime

Danske Maritime er en dansk brancheforening for danske virksomheder  med maritime forretningsområder.

Foreningen blev etableret i 1919 under navnet Skibsværftsforeningen, men skiftede i 2003 til nuværende navn, Danske Maritime.

Foreningens formål 
At være samlingssted ledere og medarbejdere i medlemsvirksomhederne, fremme vilkårene for danske maritime virksomheder samt et videncenter, som servicerer medlemmer, offentlige myndigheder og pressen med den nyeste viden omkring forhold, der har relevans for den maritime sektor i Danmark.

Danske Maritime har sekretariat i København og Bruxelles.

Eksterne henvisninger og kilder

Fodnoter

Henvisninger 
 Danske Maritimes hjemmeside

Maritime
Etableret i 1919
Air Lituanica

Air Lituanica var et flyselskab fra Litauen. Selskabet har hub og hovedkontor på Vilnius Airport, syv kilometer fra landets hovedstad Vilnius. Selskabet var ejet af Start Vilnius (83%) og blandt andet bystyret i Vilnius. Det blev etableret i 2013, og er opkaldt efter Lituanica, som var en pionerflyvning i 1933.
 
Lituanica opererede i september 2013 ruteflyvninger til fem destinationer i Europa. Flyflåden bestod af to fly med en gennemsnitsalder på 9,1 år. Her af var der ét eksemplarer af Embraer 170, samt ét Embraer 175 med plads til 86 passagerer som det største fly i flåden.

Historie 
I februar 2012 blev de indledende forberedelser til etablering Air Lituanica sat i gang. Siden FlyLal og Star1 Airlines i 2009 og 2010 gik konkurs, havde der ikke været rutetrafik af større omfang fra Vilnius til andre europæiske knudepunkter. I starten af juni 2013 begyndte billetsalget til Air Lituanicas ruter. Dette skete via Estonian Airs hjemmeside og systemer. 30. juni havde selskabet sin premiereflyvning, da et leaset Embraer 170, fra Estonian Air, med plads til 76 passagerer lettede med kurs mod Brussels Airport. Dette skete dagen før at Litauen overtog formandskabet i EU. Ugen efter åbnede man en rute til Amsterdam Airport Schiphol i Holland. I september samme år blev ruter til München, Berlin og Prag føjet til rutekortet, efter at et Embraer 175 var blevet føjet til flyflåden. Operationerne ophørte den 22. maj 2015.

Eksterne henvisninger 

 Air Lituanicas officielle hjemmeside

Referencer 

Tidligere flyselskaber fra Litauen
Etableret i 2013
Vilnius
Ophørt i 2015
Jiehkkevárri

Jiehkkevárri (også kendt som Jiekkevarri eller Jiekkevarre) er det højeste bjerg i Troms og Finnmark fylke i Norge, og er på 1.834 moh. Toppen er kendetegnet af en stor brækuppel som ud over bjergets beliggenhed gør toppen fysisk, men ikke teknisk, krævende at bestige. Bjerget er det højeste og mest dominerende i Lyngsalperne, og kan ses på lang afstand.

Bjerget er det næsthøjeste i Norge ud fra en primærfaktor på 1.736 meter (efter Galdhøpiggen). Jiehkkevárri er et af de kun fem bjerge i Skandinavien som har primærfaktor over 1000 m og sekundærfaktor over 100 km.

Eksterne kilder/henvisninger 

Tromsø
Bjerge i Troms og Finnmark
Lyngsalperne
Folk og fæ (TV-serie)

Folk og fæ (originaltitel: All Creatures Great and Small) er en britisk TV-serie, baseret på den engelske dyrlæge Alf Wights (1916-1995) bøger skrevet under pseudonymet James Herriot. De fire oprindelige bøgers titler er taget af et gammelt engelsk digt af Cecil Alexander:All things bright and beautiful,

all creatures great and small,

All things wise and wonderful,

the Lord God made them all.

Serien er baseret på virkelige hændelser om en dyrlæges liv på landet i engelske Yorkshire fra begyndelsen af fyrrerne til den sidste halvdel af halvtredserne. Seriens start blev omskrevet til førkrigstiden for at beskrive idyllen og anden verdenskrig fylder meget lidt i fortællingen. Årsagen er dels, at Alf Wight og Donald Sinclair begge valgte at melde sig til flyvevåbnet, selv om det ikke var påkrævet af dyrlæger, og begge blev hjemsendt før endt uddannelse og dels at seriens fortælleform er lys og ofte humoristisk. 

Serien har været vist flere gange på dansk fjernsyn.

En reboot af serien er kommet i 2020 og sendt på DR1, og anden sæson af denne havde premiere i oktober 2021.

Hver sæson afsluttes af en julespecial i slutningen af året.

Ekstern henvisning
tv.com - All Creatures Great and Small 
Folk og fæ (2020-) 18. november 2021 hos IMDb

Tv-programmer fra BBC
Britiske tv-serier fra 1970'erne
Britiske tv-serier fra 1980'erne
Britiske tv-serier fra 1990'erne
Karl Goedeke

Karl Friedrich Ludwig Goedeke (født 15. april 1814 i Celle, død 28. oktober 1887 i Göttingen) var en tysk litteraturhistoriker.

Først studerede han i Göttingen filologi og litteraturhistorie, men blev 1838 knyttet til den Hahnske Hofboghandel i Hannover som litterær konsulent. Han bosatte sig 1859 i Göttingen, hvor han 1873 blev udnævnt til ekstraordinær professor i litteraturhistorie ved universitetet. Under pseudonymet Karl Stahl havde han 1839 udgivet den aristofaniske komedie König Kodrus, eine Missgeburt der Zeit, senere fulgte et bind noveller. Men han forlod nu digtningen for at dyrke den litteraturhistoriske monografi (Knigges Leben und Schriften 1844), Emanuel Geibel (1869), Gottfried August Bürger in Göttingen und Gellinghausen (1873). Hans hovedværk er dog Grundriss zur Geschichte der deutschen Dichtung, der udkom i 3 bind (1859—81), senere i nye, udvidede udgaver ved Edmund Goetze og Franz Muncker. Goedeke forestod den historisk-kritiske udgave af Schillers sämtliche Schriften (1867—76, 15 bind), udgav Geschäftsbriefe Schillers (1875) og Goethes Leben und Schriften (1874).

Kilder 

 

Litteraturhistorikere fra Tyskland
Faglitterære forfattere fra Tyskland
Digtere fra Tyskland
Novelleforfattere fra Tyskland
Tyskere i 1800-tallet
Trawl (flertydig)

Trawl har flere betydninger:
 Trawl - generelt
 Bundtrawl - et trawl, der normalt slæbes ved eller på havbunden af en trawler
 Flydetrawl - et trawl, der normalt slæbes mellem havoverflade og bund
Johann Wilhelm Ludwig Gleim

Johann Wilhelm Ludwig Gleim (2. april 1719 i Ermsleben ved Halberstadt - 18. februar 1803 i Halberstadt) var en tysk digter.

Gleim studerede jura i Halle, hvor han i omgang med Götz og Uz også dyrkede poesi og særlig den såkaldte anakreontik, en art rimløse digte i Hagedorns smag. Han samlede sine poesier i Versuch in scherzhaften Liedern (I—II 1744—45, III 1753), der vandt anerkendelse og gav Gleim og hans fæller fællesbetegnelsen "anakreontikere". Da hans universitetsstudier var endt, blev han først huslærer i Potsdam og derpå sekretær hos prinsen af Brandenburg-Schwedt, hvem han 1744 ledsagede i den anden schlesiske krig. Da hans beskytter faldt ved belejringen af Prag, blev han kort efter privatsekretær hos den "gamle Dessauer", hertug Leopold af Dessau, men han kunde ikke længe udholde tjenesten hos den tyranniske fyrste. Han tog nu ophold i Berlin, indtil han 1747 fik embedet som sekretær ved domkapitlet i Halberstadt. Senere blev han desuden kanonikus ved stiftet Waldeck og kunde nu leve et sorgløst liv, idet han dyrkede sine poetiske interesser og viste sig som en velgører mod mange unge digtere, der senere nævnte ham med varme og anerkendelse som "Vater Gleim" (for eksempel Heinrich von Kleist i sine breve). Han knyttede fra sin stille digterbolig i Halberstadt forbindelse med alle Tysklands litterære storheder, førte en udstrakt brevveksling og knyttede unge og gamle i venskab til sig. Hans ærgerrighed var at gøre Halberstadt til et tysk Athen. Men han var en veg og ømfindtlig personlighed, der lige så lidt i sin ungdom forstod Lessing, som i sin alderdom Goethe og Schiller. Hans produktion har ikke modstået tidens tand — den virker i vore dage tør og stiv, men hans beundring for Frederik II skænker dog endnu hans Lieder eines preussischen Grenadiers (1758) poetisk varme. Blandt hans øvrige værker må nævnes Fabeln (1756—57), Romanzen (1756), Lieder für das Volk (1772) osv. Körte udgav 1811—13 Gleims samtlige værker; senere er af Schüddekopf hans brevveksling med Heinse og flere udgivet.

Kilder 
 

Digtere fra Tyskland
Tyskere i 1700-tallet
Gold Nugget

Den australske Gold Nugget er en guldmønt, der er blevet udgivet af Perth Mint siden 1986. Den er blevet lavet i følgende udgaver:  oz, oz,  oz,  oz, 1 oz, 2 oz, 10 oz, og 1 kg 24  karat guld. De er et legalt betalingsmiddel i Australien, og er en af de få guldmønter af den type, der skifter design hvert år. En anden er den kinesiske Gold Panda. Dette, og at de produceres i et begrænset antal, har gjort, at deres værdi på markedet er noget højere end guldværdien i mønten.

Fra 1986 til 1989 viste bagsiden af mønten forskellige billeder af australske guldklumper (heraf navnet). I 1989 ændrede man det til at vise billeder af forskellige kænguruer, da kænguruer er Australiens "kendemærke". I dag refererer man da også nogle gange til den som "gold kangaroo" (guld-kænguru).

Dimensioner

Eksterne links 
 Billeder og beskrivelse på coinpage.com
 Perth Mint's officielle hjemmeside

Guldmønter
Kultur i Australien